

**REPUBLIKA HRVATSKA**

**SISAČKO - MOSLAVAČKA ŽUPANIJA**

**OPĆINA LEKENIK**

**Jedinstveni upravni odjel**

Zagrebačka 44, Lekenik 44272

Tel. 044/527-811, Fax. 044/527-818

[opcina-lekenik@sk.t-com.hr](mailto:opcina-lekenik@sk.t-com.hr)

KLASA: 100-01/18-01/02

UBROJ: 2176/12-02-18-01

U Lekeniku, 05. lipnja 2018. godine

**O G L A S**

**za zasnivanje radnog odnosa**

**u javnim radovima na području Općine Lekenik**

- RADNIK NA UREĐENJU OKOLIŠA - (m/ž), 8 izvršitelja/ica, na određeno vrijeme u trajanju od 6 mjeseci, rad na puno radno vrijeme, razine obrazovanja od NK do SSS

Opis posla koji će obavljati radnik zaposlen u javnom radu:

- uređenje i održavanje spomenika i drvenih kapelica koje predstavljaju zaštićenu kulturnu baštinu na području Općine Lekenik

- izvođenje manje zahtjevnih zidarske radove oko spomenika poput betoniranja kraćih staza ili područja oko spomenika, postavljanje betonskih ploča ili ivičnjaka

- uređenje okoliša oko spomenika što uključuje uklanjanje nižeg raslinja u široj okolici spomenika, sadnja odgovarajućeg ukrasnog bilja te održavanje tog bilja, postavljanje klupa, koševa za smeće i ostalog komunalnog sadržaja

- uređenje okoliša oko drvenih kapelica što uključuje krčenje i uklanjanje divljeg raslinja, košnju trave te formiranje tradicijskih ukrasnih gredica zasađenih cvijećem i ostalim ukrasnim biljem karakterističnim za tradicijske okućnice našeg podneblja.

- u vremenu kada, zbog nepovoljnih vremenskih uvjeta, nije moguće odrađivati poslove prvotno definirane programom javnog rada, moguće je osobe uputiti na druge društveno korisne poslove poput čišćenja snijega, dostave namirnica starijima i nemoćnima i slično.

Uz prijavu na natječaj kandidati su dužni dostaviti:

* dokaz o državljanstvu – presliku Domovinice
* dokaz o stručnoj spremi – presliku svjedodžbe
* uvjerenje Općinskog suda o nekažnjavanju (ne starije od 6 mjeseci)
* potvrdu Hrvatskog zavoda za mirovinsko osiguranje o radnom stažu evidentiranom u matičnoj evidenciji
* potvrdu o nezaposlenosti Hrvatskog zavoda za zapošljavanje
* životopis

Izvornike ili ovjerene preslike navedenih isprava, kao i Uvjerenje medicine rada o zdravstvenoj sposobnosti za rad dostavlja izabrani kandidat prije sklapanja ugovora o radu.

Ukoliko kandidati smatraju da ostvaruju prednost pri zapošljavanju po posebnim propisima dužni su dostaviti i dokumentaciju kojom dokazuju postojanje uvjeta za ostvarivanje takve prednosti.

Prijave s potrebnom dokumentacijom dostavljaju se na adresu: **Općina Lekenik, Zagrebačka 44, Lekenik, 44272 Lekenik,** s naznakom **„ZA OGLAS - JAVNI RADOVI**, u roku 8 (osam) dana.

Više o Mjeri Javni rad na linku <http://mjere.hr/mjere/javni-rad/>

Nepotpune i nepravovremene prijave neće se razmatrati.

Općina Lekenik zadržava pravo da prema potrebi provede testiranje znanja, vještina i sposobnosti kandidata čije su prijave potpune i pravovremene.

Kandidati će o rezultatima oglasa biti obaviješteni u zakonskom roku.

Ovaj Oglas je objavljen pri Hrvatskom zavodu za zapošljavanje, na oglasnoj ploči i WEB stranicama Općine Lekenik dana 05. lipnja 2018. i traje do 13. lipnja 2018. godine.

**PROČELNIK**

**Ivan Mužek, dipl.iur.**